UPRAVNI ODBOR

Broj: 120/2024

Nova Gradiška, 26.02.2024

Na temelju članka 26. Statuta Udruženja obrtnika Nova Gradiška, Upravni odbor Udruženja obrtnika Nova Gradiška na svojoj 14. sjednici održanoj 26.02.2024. godine donosi sljedeću

**ODLUKU**

**o nastupu Udruženja obrtnika Nova Gradiška**

**na sajmovima u 2024. godini**

**Članak 1.**

Udruženje obrtnika Nova Gradiška nastupiti će na sajmovima koji se održavaju u zemlji, radi unapređenja obrtništva na području teritorijalnog obuhvata Udruženja obrtnika Nova Gradiška i Hrvatske te promocije obrtničkih zanimanja, kroz organizirani zajednički nastup obrtnika.

**Članak 2.**

Udruženje obrtnika Nova Gradiška sufinancirati će svojim članovima 50-100% cijene izložbenog prostora za nastup na sajmovima iz prethodnog članka.

**Članak 3.**

U cijenu izložbenog prostora uračunavaju se troškovi:

- zakupa izložbenog prostora,

- korištenje potrebne izložbene infrastrukture (struja, voda i sl.),

- uređenja štanda – dodatna oprema,

- eventualni obavezni upis u sajamski katalog i sl.

**Članak 4.**

Organizirani nastup Udruženja obrtnika Nova Gradiška na sajmovima ovisiti će o iskazanom interesu članova, a ovisno o iskazanom interesu ovlašćuje se Predsjednik Udruženja obrtnika Nova Gradiška donijeti Odluku o organiziranom i sufinanciranom nastupu.

**Članak 5.**

Članovi Udruženja obrtnika Nova Gradiška, sudionici nastupa na sajmovima obvezni su pridržavati se utvrđenih rokova u svezi:

* prijave nastupa na sajmu,
* dostave traženih podataka od strane Udruženja obrtnika,
* drugih uputa u svezi organiziranog nastupa na sajmu.

**Članak 6.**

Financijska sredstva potrebna za provedbu aktivnosti iz članka 1. ove Odluke osigurana su u Financijskom planu Udruženja obrtnika za tekuću godinu, a iznos (postotak) sufinanciranja cijene izložbenog prostora iz članka 2. ove Odluke ovisit će o raspoloživim i dostupnim financijskim sredstvima te broju prijavljenih članova.

**Članak 7.**

Članovi Udruženja obrtnika Nova Gradiška koji **imaju dugovanja prema komorskom sustavu ne mogu nastupiti na sajmovima u organizaciji i uz sufinanciranje Udruženja obrtnika Nova Gradiška, odnosno nemaju pravo sufinanciranja nastupa od strane Udruženja obrtnika, te snose trošak nastupa na sajmu u 100% iznosu.**

**Članak 8.**

Ova Odluka stupa na snagu danom donošenja.

Predsjednik

Udruženja obrtnika Nova Gradiška

Viktorio Brdar

Dostaviti:

- Osoba zadužena za financijsko-računovodstvene poslove

- Pismohrana